**ROMÂNIA (nu produce efecte juridice)**

**JUDEŢUL MUREŞ INIŢIATOR**

 **MUNICIPIUL TÂRGU MUREŞ Primar,**

 **DIRECŢIA ŞCOLI Sóos Zoltán**

 **Nr. 68421 din 28.09.2021**

**REFERAT DE APROBARE**

 **privind modificarea HCL nr. 43 din 25.02.2021 de aprobare a rețelei școlare a unităților de învățământ preuniversitar de stat și particular de pe raza Municipiului Târgu Mureș pentru anul școlar 2021-2022.**

În conformitate cu prevederile art. 61 (2) din Legea educaţiei naţionale nr. 1/2011, cu modificările şi completările ulterioare, precum şi cele ale OMEN nr.5599 din 22.01.2021 reţeaua şcolară a unităţilor de învăţământ preuniversitar de stat se organizează de către autorităţile administraţiei publice locale, cu avizul conform al inspectoratelor şcolare.

 **Avizul conform,** presupune obligaţia organului emitent al actului administrativ de a-l cere şi de a respecta opiniile ce le conţin. Prin urmare organul administrativ nu mai are un drept de alegere, el este somat de lege să ceară avizul şi nu numai atât, el este obligat să se şi conformeze conţinutului acestuia aşa cum a fost exprimat de organul consultat. De asemena conform art. 24 din OMEN nr. 5090/2019 *“Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local…”,* iar alin.3 prevede că „*Organizarea reţelei şcolare se realizează, în ordine, cu respectarea următoarelor etape:”*, lit. a *“Realizarea proiectului de reţea şcolară de către consiliul local…”*

 În conformitate cu dispozitiile legale de mai sus, autoritatea administrației publice locale a procedat la aprobarea rețelei școlare de pe raza Municipiului Târgu Mureș, pentru anul școlar 2021-2022, prin HCL nr.43 din 25 februarie 2021.

 Prin OUG nr.100, adoptat la data de 10.09.2021 si publicat în Monitorul Oficial nr.884 din 15 septembrie 2021 a fost modificată Legea nr.1/2011 privind învățămantul, statuând în cadrul art.27 ali.1 ind.1 *creșele fac parte din sistemul național de invățământ preuniversitar și oferă copiilor antepreșcolari cu vârste cuprinse între 11 luni și 3 ani servicii integrate de educație, îngrijire și supraveghere*, iar în cadrul alin.1, ind.2 se statuează de asemenea că  *începând cu anul școlar 2021-2022 creșele de stat sunt arondate, la solicitarea primarilor, ca urmare a hotărârii autorităților deliberative…unităților de învățământ preșcolar cu program prelungit cu personalitate juridică.*

 Legea educației naționale nr.1/2011, cu modificările și completările ulterioare reglementează nivelul antepreșcolar ca făcând parte din educația timpurie. Conform aceluiași act normativ , educația antepreșcolară se organizează în creșe , gradinițe și centre de zi.

 Față de dispozitiile legale mai sus, Consiliul local al Municipiului Târgu Mureș, prin HCL nr.286 din 22 septembrie 2021 a aprobat arondarea creșelor din subordinea Municipiului Târgu Mureș la cate o unitate de invățământ preșcolar cu program prelungitcu personalitate juridică**, conform modificărilor aduse Legii educației naționale, prin OUG nr.100/2021**

 **Hotărârea de mai sus a**  fost comunicată Inspectoratului Școlar Judetean Mureș, care ca urmare a Hotărârii Consiliului de Administrație al ISJ Mureș nr.58/ 27 septembrie 2021, prin decizia nr.2103 din 27 septembrie 2021, a dispus ca începând cu anul școlar 2021-2022 creșele de stat din subordinea Municipiului Târgu Mureș se arondează unităților de învățământ preșcolar cu program prelungit cu personalitate juridică astfel:

* **Creșa nr.1- Grădinița cu program prelungit Stefania Târgu Mureș**
* **Creșa nr.2- Gradinița cu program prelungit Licurici- Scoala Gimnaziala Liviu Rebreanu**
* **Creșa nr.3- Grădinița cu program prelungit Căsuța din Povești- Școala Gimnazială Europa**
* **Creșa nr.4- Grădinița cu program prelungit nr.16 Târgu Mureș**
* **Creșa nr.5- Colegiul Național Pedagogic Mihai Eminescu**
* **Creșa nr.6- Grădinița cu program prelungit Manpel Târgu Mureș**

Cu toate că Ordinul nr.5599/2020 prevede în mod imperativ în cadrul art.28 alin.1 că după începerea cursurilor rețeaua școlară nu se modifică, în speță sunt incidente dispozitiile art.28 alin.2 din același act normativ coroborat cu art.VI din OUG nr.100/2021 care statuează că  *La data intrării în vigoare a prezentei ordonanţe de urgenţă, inspectoratele şcolare judeţene/al municipiului Bucureşti şi conducerile unităţilor de învăţământ preşcolar desemnate de acestea vor lua toate măsurile necesare pentru reorganizarea reţelei şcolare, cu sprijinul autorităţilor administraţiei publice locale, până la data de 1 octombrie 2021.*

 Deși prin adresa nr.68341 din 28 septembrie 2021, ISJ Mureș comunică doar decizia de arondare a creselor din subordinea Municipiului Târgu Mureș, unităților de învățământ preșcolar cu program prelungit, in conformitate cu dispozitiile art. III din OUG nr.100/2021 se statuează că :

 *(1) Toate creşele din sistemul public de stat, arondate unităţilor de învăţământ preşcolar desemnate de inspectoratele şcolare judeţene/al municipiului Bucureşti, începând cu anul şcolar 2021 - 2022, precum şi creşele din sistemul privat acreditat sau creşele construite şi înfiinţate de autorităţile administraţiei publice locale în cadrul unor proiecte cu finanţare europeană, care demarează activitatea cu antepreşcolarii în anul şcolar 2021 - 2022, sunt considerate unităţi de învăţământ acreditate prin efectul legii, la data intrării în vigoare a prezentei ordonanţe de urgenţă, şi se supun prevederilor acestei ordonanţe de urgenţă.*

 *(2) Creşele din sistemul privat autorizate să funcţioneze provizoriu se supun prevederilor prezentei ordonanţe de urgenţă şi parcurg procesul de acreditare conform prevederilor legale în vigoare.*

 *(3) Creşele din sistemul privat construite şi înfiinţate prin intermediul proiectelor finanţate în cadrul apelurilor competitive "Dezvoltarea serviciilor de educaţie antepreşcolară", aferente Programului operaţional Capital uman 2014 - 2020, axa prioritară 6 "Educaţie şi competenţe", obiectivul specific 6.2 "Creşterea participării la învăţământul antepreşcolar şi preşcolar, în special a grupurilor cu risc de părăsire timpurie a şcolii, cu accent pe copiii aparţinând minorităţii rome şi a celor din mediul rural", care demarează activitatea cu antepreşcolarii în anul şcolar 2021 - 2022, sunt considerate unităţi de învăţământ autorizate provizoriu prin efectul legii, la data intrării în vigoare a prezentei ordonanţe de urgenţă, şi se supun prevederilor legale în vigoare.*

 Drept consecință, în cadrul rețelei școlare modificate se impune și includerea creșei private ”Copilul și copilăria” arondate către Școala primară Montessori Târgu Mureș, întrucât prin adresa nr.66318 din 21.09.2021, această unitate de învățământ și/a exprimat dorința de preluare a creșei private.

 Față de dispozitiile legale de mai sus, se impune adoptarea unei hotărâri de modificare a HCL nr.43/2021, în sensul cuprinderii în reteaua școlara aprobată la nivelul Municipiului Târgu Mureș și a creșelor.

 În conformitate cu disp.art.129 alin.1, alin.7 lit.a, din OUG nr.57/2019, acesta are inițiativă și hotărăște, în condițiile legii, în toate problemele de interes local, asigurând potrivit atribuțiilor sale cadrul necesar pentru funizarea serviciilor publice de interes local, privind educația.

 -

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

Întocmit. Cj.DM

1 ex./28.09.21

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

 **R O M Â N I A ( nu produce efecte juridice)**

 Initiator,

**JUDEŢUL MUREŞ Primar**

**CONSILIUL LOCAL AL MUNICIPIULUI TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2021**

**privind modificarea HCL nr. 43 din 25.02.2021 de aprobare a rețelei școlare a unităților de învățământ preuniversitar de stat și particular de pe raza Municipiului Târgu Mureș pentru anul școlar 2021-2022,**

***Consiliul local municipal Târgu Mureş, întrunit în şedinţă ordinară de lucru,***

 Având în vedere referatul de aprobare a proiectului de hotărâre înregistrat sub nr.\_\_\_\_\_\_\_\_\_\_\_\_\_\_\_\_\_\_\_din 28.09.2021 inițiat de primarul Municipiului Târgu Mureș, prin Direcţia Şcoli, privind modificarea HCL nr. 43 din 25.02.2021 de aprobare a rețelei școlare a unităților de învățământ preuniversitar de stat și particular de pe raza Municipiului Târgu Mureș pentru anul școlar 2021-2022, conform modificărilor aduse Legii învățământului nr.1/2011 prin Ordonanța nr.100/2021.

 Văzând:

Raportul Comisiilor de specialitate din cadrul Consiliului Local al Municipiului Târgu Mureş,

 și ținând cont de :

 prevederile art. 80-81 din Legea 24/2000 privind normele de tehnică legislativă pentru elaborarea actelor normative cu modificările şi completările ulterioare

 Art.27 alin.1^1-1^5 din Legea educației Naționale nr.1/2011 cu modificările și completările ulterioare,

 Art.III alin.1 din OUG nr.100/2021 pentru modificarea și completarea legii educației naționale nr.1/2011 și abrograrea unor acte normative în domeniul protecției sociale

 Ordinul MEC nr.5599/2020 cu modificările și completările ulterioare

 HCL nr.286 din 22 septembrie 2021

 Decizia ISJ Mureș nr.2103 din 27 septembrie 2021,

În temeiul prevederilor art.129, alin.1, alin.7 lit.”a”, art.136, alin.1, art.139, alin.1 și art.196, alin.1, lit.a din OUG nr.57/2019, privind Codul administrativ cu modificările și completările ulterioare ,

 **H o t ă r ă ş t e :**

 **Art.1.** Se aprobă modificarea HCL nr. 43 din 25.02.2021 de aprobare a rețelei școlare a unităților de învățământ preuniversitar de stat și particular de pe raza Municipiului Târgu Mureș pentru anul școlar 2021-2022,

**Art.2.** Se aprobă arondarea creșelor de stat din subordinea Municipiului Târgu Mureș unităților de invățământ preșcolar cu program prelungit cu personalitate juridică și cuprinderea acestora în rețeaua școlară a UAT din municipiul Târgu Mureș , pentru anul şcolar 2021-2022, conform Deciziei nr.2103 din 27.09.2021 emisă de ISJ Mureș, potrivit anexei care face parte din prezenta hotărâre

**Art.3.** Cu aducere la îndeplinire a prevederilor prezentei hotărâri, se încredințează Executivul Municipiului Târgu Mureș prin Direcția Școli,

**Art.4.** În conformitate cu prevederile art.252, alin.1, lit.c, art.255 din O.U.G. nr.57/2019 privind Codul administrativ, precum și art.3, alin.1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5. P**rezentahotărâre se comunică:

- Inspectoratului Școlar Județean Mureș;

- Unităților de învățământ prevăzute în anexă

-

**Viză de legalitate**

**Secretar General al Municipiului Tîrgu Mureş**

**BÂTA ANCA VOICHIȚA**

Anexa 1. La hotărârea de modificare a HCL nr.43/2021, conform Deciziei ISJ nr.2103/2021

|  |  |
| --- | --- |
| Denumirea creșei de stat | Unstated de învățământ preșcolar cu program prelungit, cu personalitate juridică, la care se arondează |
| CREȘA nr.1 | Grădinița cu program Prelungit ”Stefania” Târgu Mureș |
| CREȘA nr.2 | Grădinița cu program prelungit ”Licurici”- Școala Gimnazială ”Liviu Rebreanu” Târgu Mureș |
| CREȘA nr.3 | Grădinița cu program prelungit ”Căsuța din povești”- Școala Gimnazială ”Europa” Târgu Mureș |
| CREȘA nr.4 | Grădinița cu program prelungit nr.16 Târgu Mureș |
| CREȘA nr.5 | Colegiul Național Pedagogic ” Mihai Eminescu” Târgu Mureș |
| CREȘA nr.6 | Grădinița cu program prelungit ”Manpel” Târgu Mureș |

 În conformitate cu art.III din OUG nr.100/2021, se impune arondarea creșei private ”Copilul și Copilăria”- Școlii primare Montessori Târgu Mureș.